laion/Wikipedia-Exotic huggingface dataset:
Idavere lade

Idavere lade on vananenud kronostratigraafilise üksuse nimetus. Seda hakkas esimesena eristama Friedrich Schmidt aastal 1881. Lademes eristati Ojamaa ja Shundorovo alamlademeid. Lade on saanud nime Idavere küla järgi. Idavere lade oli Ülem-Ordoviitsiumi lade (vana klassifikatsiooni järgi Kesk-Ordoviitsiumi lade), mis koos endise Jõhvi lademega on liidetud uueks lademeks, mille nimi on Haljala lade. Sellest ajast peale loetakse Idavere ladet Haljala lademe Idavere alamlademeks. Varem eristati lademes Shundorovo ja Ojamaa alamlademeid. Litostratigraafiliselt vastavad sellele Tatruse kihistu, milles eristatakse veel Kisuvere ja Põdruse kihistikke, samuti ka Vasavere kihistu. Idavere lademe stratotüüp oli väike paemurd (Idavere paemurd) Idavere külas Haljala lähedal, kus paljandusid lademe alumised kihid. Paemurd oli juba 19. sajandi lõpul kinnikasvanud ja selle täpne asukohtki ei ole teada. Alamlademe laiendatud stratotüübiks on Tatruse 612 puurauk. Alamlademe alumised kihid koosnevad väga kõvast lubjakivist, ülemises osas esineb ka merglit ja bentoniiti. Idavere alamlademe kivimite moodustumise ajal tekkis ka Kärdla meteoriidikraater, millega seoses tekkis kraatri ümbruskonnas suurel alal erinevaid bretšasid. http://stratigraafia.info/glossary.php?keyword=Idavere%20alamlade Haljala Stage L. Hints Raukas, A., Teedumäe, A. (eds). 1997. Geology and Mineral Resources of Estonia. Estonian Academy Publishers, Tallinn. 436 pp. ISBN 9985-50-185-3 Suuroja, K. 1997. Eesti aluspõhja geoloogiline kaart mõõtkavas 1:400 000. Seletuskiri.
Kummastus

Kummastus on kirjanduses ja kunstis kasutatav võte. Kunstis toimub asja väljatoomine tajumise rutiinist kummastuse ja raskepärase vormi kaudu. Asjad rebitakse lahti harjumuspärasest seostest. Tagajärjeks objekti eriline tajumine, mitte äratundmine. "Kummastavaid" teemasid: Keele ja stiili harjumuspärasus Animism Antropomorfism Automatism Ebakindlus või segadus seksuaalsuse suhtes Haigused ja surmad Eksootika elemendid Psüühika äärmuslikud väljendused Naudingud, kuriteod jt tabud
Carlos Ruiz Zafón

Carlos Ruiz Zafón (25. september 1964 Barcelona – 19. juuni 2020 Los Angeles) oli Hispaania kirjanik. 1993. aastast elas ta USA-s Los Angeleses. Tema esimene romaan "El príncipe de la niebla" (1993) sai Edebé parima noorsooromaani kirjandusauhinna. Lisaks kirjutas ta veel kolm noorsooromaani: "El palacio de la medianoche" (1994), "Las luces de septiembre" (1995) ja "Marina" (1999). 2001. aastal avaldas Ruiz Zafón romaani "La sombra del viento" ("Tuule vari"), mis oli tema esimene täiskasvanutele suunatud teos. Raamatut müüdi miljoneid eksemplare üle maailma ning see on võitnud rahvusvahelisi auhindu. Ruiz Zafóni teoseid on avaldatud 45 riigis ja tõlgitud enam kui 30 keelde. Nende näitajate poolest on ta kõige edukam[viide?] Hispaania kaasaegne kirjanik Javier Sierra (teoseid avaldatud 42 riigis) ja Juan Gómez-Jurado (teoseid avaldatud 41 riigis) kõrval. Ruiz Zafóni teine romaan "Ingli mäng", eellugu "Tuule varjule", ilmus 2008. aasta kevadel. Need kaks teost koos pidid kirjaniku kava kohaselt moodustama osa neljast romaanist koosneva sarja. Carlos Ruiz Zafón suri 19. juunil 2020 oma kodus Los Angeleses vähki. La sombra del viento, 2001 ("Tuule vari", eesti keelde tõlkinud Kai Aareleid 2008) El juego del Ángel, 2008 ("Ingli mäng", eesti keelde tõlkinud Kai Aareleid 2010) El prisionero del cielo, 2011 ("Taeva vang", eesti keelde tõlkinud Kai Aareleid 2013) El laberinto de los espíritus, 2017 ( "Vaimude labürint" I osa, tõlkinud Eva Kolli 2019) El príncipe de la niebla, 1993 ("Uduprints", tõlkinud Kai Aareleid 2015) El palacio de la medianoche, 1994 ("Kesköö palee", tõlkinud Kai Aareleid 2019) Las luces de septiembre, 1995 Marina, 1999 ("Marina", tõlkinud Kai Aareleid 2014) Kuigi Ruiz Zafón ei tavatsenud kõneleda autoritest, kes teda inspireerinud on, kirjeldas ta meelsasti žanre, mis tema teoseid ja kirjutamisprotsessi on mõjutanud. Kõige enam rõhutas ta oma kiindumust 19. sajandi klassikalise kirjanduse vastu. Ühes intervjuus on ta öelnud, et tema lemmikute hulka kuuluvad Charles Dickens, Lev Tolstoi, Fjodor Dostojevski, Honoré de Balzac, Victor Hugo, Thomas Hardy, Alexandre Dumas, Gustave Flaubert. Teisalt on Ruiz Zafón kõnelnud ka oma huvist kriminaalromaanide vastu ning tõstnud esile näiteks Raymond Chandlerit, James M. Caini, George Pelecanost, Dennis Lehane’i, Michael Connellyt. Lisaks kirjandusele inspireerisid teda filmid. Et Ruiz Zafón kirjutas ka stsenaariume, tunnistas ta mitmes intervjuus, et kujutleb oma romaanide tegevust piltidena nagu kineast. Steve Porter. "Books hold no passport - Carlos Ruiz Zafón discusses The Shadow of the Wind". Suri kirjanik Carlos Ruiz Zafon "Carlos Ruiz Zafon BIO". Bookreporter.com.
Jelgava loss

Miitavi loss ehk Jelgava loss on Lätis Jelgavas asuv Baltimaade suurim barokkstiilis loss. Lossi arhitekt on Bartolomeo Rastrelli ja see ehitati Kuramaa hertsogite residentsiks. Lossi hakati ehitama saarele Lielupe jões 1738. aastal. Hoone valmis 1772. aastal. Nõukogude ajast alates asub hoones Läti Põllumajandusülikool. Video lossist
TKS

TKS oli aastail 1931–1939 Poolas toodetud tankett. 1934. aastal ostis Eesti kuus TKS tanketti. Noormets, Õun, lk 52 1999 Tiit Noormets, Mati Õun "Eesti soomusmasinad. Soomusautod ja tankid 1918-1940" Tammiskilp ISBN 9985606922 Eesti Kaitseväe TKS õppustel Foto Pelle-Sten Viiburgi kogust
Frank Ullrich

Frank Ullrich (sündinud 24. jaanuaril 1958 Trusetalis) on endine Saksa DV laskesuusataja ja praegune Saksamaa koondise peatreener. Olümpiavõitja (1980) ja üheksakordne maailmameister. Kuna Ullrichi isa oli laskesuusatamisvõistlustel kohtunik, siis arvatavasti sai noor Frank Ullrich sealt huvi laskesuusatamisega tegelda. Esimest korda osales ta Saksa DV noorte meistrivõistlustel 1967. aastal. 1972. aastal sai ta 5. koha spartakiaadil. Juunioride maailmameistrivõistlustel 1975. aastal tuli ta juunioride maailmameistriks teatevõistlusel. Ullrich võitis olümpiakulla 10 km distantsil 1980. aasta olümpiamängudel Lake Placidis. Samadel mängudel sai ta veel hõbemedali nii 20 km distantsil kui ka 4×7,5 km teatesõidus. Neli aastat varem 1976. aasta OM-il Innsbruckis sai ta teatesõidus pronksmedali. Maailmameistriks on Ullrich tulnud kokku üheksa korda aastatel 1978–1983. Maailma karikasarjas on ta võitnud neli korda (aastatel 1978, 1980, 1981 ja 1982) MK-üldkarika. Praegu on ta Saksamaa laskesuusatajate koondise peatreener. 1976 Innsbruckis pronksmedal 4×7,5 km teatesõidus 1980 Lake Placidis olümpiavõitja 10 km sõidus hõbemedal 20 km sõidus hõbemedal 4×7,5 km teatesõidus 1977 Lillehammeris pronksmedal 4×7,5 km teatesõidus 1978 Hochfilzenis maailmameister 10 km sõidus maailmameister 4×7,5 km teatesõidus hõbemedal 20 km sõidus 1979 Ruhpoldingis maailmameister 10 km sõidus maailmameister 4×7,5 km teatesõidus 1981 Lahtis maailmameister 10 km sõidus maailmameister 4×7,5 km teatesõidus hõbemedal 20 km sõidus 1982 Minskis maailmameister 20 km sõidus maailmameister 4×7,5 km teatesõidus hõbemedal 10 km sõidus 1983 Anterselvas maailmameister 20 km sõidus hõbemedal 4×7,5 km teatesõidus Üldkarikas 1. koht: 1978, 1980, 1981, 1982 2. koht: 1979 3. koht: 1983 Frank Ullrich databaseOlympics.com kodulehel
Bad Romance

"Bad Romance" on Lady Gaga 2009. aastal ilmunud singel. Laul leidub ka Lady Gaga teisel albumil "The Fame Monster".
Mati Lember

Mati Lember (sündinud 21. juulil 1985) on eesti jalgpallur, kes mängib Eesti meistriliiga klubis Tallinna Kalev. 2013. aastal lõpetas Tallinna Tehnikakõrgkoolis rakendusgeodeesia eriala. Oma koondisedebüüdi tegi Lember 30. novembril 2004, kui Kuningate turniiril Tais oldi vastamisi Tai jalgpallikoondisega. Lember viibis platsil kõik 90 minutit. Mängu normaalaeg lõppes 0:0, aga penaltiseerias kaotas Eesti 4:3. Lisaks temale tegi samas mängus oma koondisedebüüdi ka Tihhon Šišov. 2. detsembril samal aastal ja samal turniiril pidas ta ka oma teise (ja ühtlasi viimase) mängu koondises. Seekord tuli ta mängu vahetusest, kui 54. minutil lahkus väljakult Aleksandr Dmitrijev. Ungarile kaotati 5:0. Eesti jalgpallikoondislaste loend
Diofantiline võrrand

Diofantiline võrrand ehk Diophantose võrrand on mitme tundmatuga (ehk määramata) täisarvuliste kordajatega algebraline võrrand, millele otsitakse täisarvulisi lahendeid. Lineaarsete ja teist järku diofantiliste võrrandite teooria on põhjalikult välja töötatud. Kõrgemat järku diofantiliste võrrandite lahendamiseks teooria puudub, teada on vaid erivõtteid üksikute võrrandite lahendamiseks. Diofantiline võrrandisüsteem on süsteem, kus tundmatute arv on võrrandite arvust suurem ja otsitakse täisarvulisi lahendeid. Diophantos Fermat' teoreem Hilberti 10. probleem Pelli võrrand
Metsik loodus (film)

"Metsik loodus" (inglise keeles The Wild) on 2006. aastal filmistuudios C.O.R.E. valminud Ühendriikide arvutianimatsioon. Joonisfilm kestab 94 minutit. Filmi lavastas Steve Williams ja see esilinastus Eestis 22. septembril 2006. The Wild. Box Office Mojo. Kasutatud 30.12.2009 (inglise) Ametlik võrgukoht Metsik loodus andmekogus IMDb (inglise) Metsik loodus (film) andmekogus Filmiveeb
Laskesuusatamine 1980. aasta taliolümpiamängudel

Laskesuusatamine 1980. aasta taliolümpiamängudel toimus 16.–22. veebruarini Lake Placidis ja oli kuuendat korda taliolümpiamängude kavas. Mängudel võisteldi kolmel alal: 10 km, 20 km ja 4×7,5 km teatesõidus. Finaal: 19. veebruar Osavõtjaid: 50 Finaal: 16. veebruar Osavõtjaid: 49 Olümpiavõitja 1976: Nikolai Kruglov, NSVL Finaal: 22. veebruar Osavõtjaid: 15 võistkonda Olümpiavõitja 1976: NSVL, Aleksandr Jelizarov, Ivan Bjakov, Nikolai Kruglov, Aleksandr Tihhonov
Viktor Tšerkessov

Viktor Tšerkessov (Черкесов, Виктор Васильевич) (13. juuli 1950 Leningrad – 8. november 2022 Peterburi) oli NSV Liidu ja Venemaa Föderatsiooni riigiametnik, NSV Liidu Riikliku Julgeoleku Komitee ja Venemaa Föderatsiooni Julgeolekuteenistuse ametnik, politseikindral (2003). Pärast teenistust Nõukogude armees õppis Viktor Tšerkessov Leningradi Riiklikus Ülikoolis õigusteadust, ülikooli lõpetas 1975. aastal. Seejärel töötas kohustusliku suunamisaja Leningradi prokuratuuris. 1975. aastal asus tööle NSV Liidu Riikliku Julgeoleku Komitees, kus töötas operatiivvolinikuna, uurimisosakonna uurijana, jaoskonna ülemana, osakonnaülema asetäitjana, osakonnajuhatajana ja RJK Leningradi oblasti valitsuse uurimisteenistuse ülemana. Uurimisosakonna uurijana ja ülemana teostas dissidentide ja NSV Liidus inimõiguste nõudjate ning nõukogudevastases agitatsioonis süüdistatute süüasjade eeluurimist, sealhulgas: Vjatšeslav Dolinini suhtes, kes vahistati 14. juulil 1982 süüdistatuna nõukogudevastases agitatsioonis; Rostislav Jevdokimovi suhtes; 1988. aastal Demokraatliku Liidu liikumise liikmete suhtes. 1984. aastal autasustati Viktor Tšerkessovit Punatähe ordeniga eduka juurdlustöö eest asitõenditega (peidikkonteineriga) kinni peetud Ameerika Ühendriikide Leningradi peakonsulaadi töötajate (Аустенборг) teostatud luuretegevuse suhtes. 1992. aastal määrati ta Venemaa Föderatsiooni Julgeolekuministeeriumi Peterburi ja Leningradi oblasti valitsuse ülemaks (начальник управления Министерства безопасности РФ по Санкт-Петербургу и Ленинградской области). organiseeris ja juhtis 1. järgu kapteni Aleksandr Nikitini (kes edastas rahvusvahelise looduskaitseliikumise esindajatele videosalvestise Venemaa sõjalaevadelt radioaktiivsete jäätmete merrelaskmise kohta) suhtes kriminaalsüüdistuse esitamist spionaažis ja süüdimõistmist; 27. augustil 1998 määrati Venemaa Föderatsiooni Julgeolekuteenistuse direktori (Vladimir Putini) esimeseks asetäitjaks; 2000. aastal määrati Venemaa Föderatsiooni presidendi (Vladimir Putin) esindajaks Loode föderaalringkonda; 2003. aasta märtsist kuni 12. maini 2008 juhatas Venemaa Föderatsiooni Riiklikku narkootikumide ja psühhotroopsete vahendite käitlemise kontrolli komiteed; 12. maist 2008 kuni 2010. aasta juunini oli Venemaa Föderaalse relvastuse, sõja- ja eritehnika ja materiaalsete vahendite hankeagentuuri (Рособоронпоставки) juhataja, kus ta ülesandeks oli juhtida sõjaliste tellimuste formeerimist ja realiseerimist . Abielus, abikaasa Natalja Tšaplina on ajalehe Tšas pik ("Час пик") peatoimetaja. Medvedev asendas riigi pearelvavarustaja naisega, delfi.ee, 13. juuni 2010 Виктор Черкесов: Я никогда не был душителем инакомыслящих. Grany.ru 25.03.2004 Как делают карьеру гонители диссидентов Ирина Бороган, Версия 17.06.02
Vējkrogs

Vējkrogs (vanasti ka Pastes) on küla (mazciems) Lätis Cēsise piirkonnas Raiskumsi vallas. Küla asub valla kirdeosas. Vējkrogs jääb osaliselt Gauja rahvusparki. Külas kasvav saar ümbermõõduga 4,39 ja kõrgusega 25 m on looduskaitse all. Sealsed Zeltiņi muinaskalmed ehk Vējakrogsi muinaskalmed on riikliku kaitse all. Asula on tekkinud endise Tuule kõrtsi (läti Vējkrogs) juurde. Aastani 2021 kuulus küla Pārgauja piirkonda. Külas on Vējkrogsi bussipeatus. Aastal 2007 oli külas 17 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS Zeltiņu senkapi (Vējakroga senkapi) Autotransporta direcija
Haibei Tiibeti autonoomne ringkond

Haibei Tiibeti autonoomne ringkond on autonoomne ringkond Hiinas Qinghai provintsis. Asub Tiibeti Amdo regioonis. Tiibeti keeles kasutatakse ka nimetust Cojang või Tsojang (མཚོ་བྱང). Ringkond jaguneb 3 maakonnaks ja 1 autonoomseks maakonnaks: Gangca maakond (刚察县) Haiyani maakond (海晏县) Qiliani maakond (祁连县) Menyuani Huei autonoomne maakond (门源回族自治县) 2000. aasta rahvaloenduse andmeil oli Haibei rahvuslik koosseis järgmine:
Kristijonas Donelaitis

Kristijonas Donelaitis (1. jaanuar 1714 Lazdynėliai, Gumbinė maakond, Väike-Leedu (praegune Kaliningradi oblast, Gussevi rajoon, Kalininskoje külaasundus) – 18. veebruar 1780 Tolminkiemis) oli leedu luuletaja, leedukeelse ilukirjanduse rajaja. Ta oli Väike-Leedus luteri pastor. Tema põhiteoseks on aastatel 1765–1775 kirjutatud poeem "Aastaajad" (leedu keeles "Metai"). Ligi 3000 värsist koosnevas heksameetris kirjutatud teoses on neli laulu: "Kevade rõõmud", "Suve tööd", "Sügise hüved" ja "Talve mured". "Aastaaegade" vene keelde tõlkija David Brodski on nimetanud poeemi "tõeliseks XVIII sajandi leedu talupojaelu entsüklopeediaks". "Aastaajad" (katkend 4. osast "Talvised mured"). Tõlkinud ja järelmärkus: Mihkel Loodus – Looming 1964, nr 1, lk 118–119; loetav ka Eesti Rahvusraamatukogu digitaalarhiivis "Sügise hüüed" (värsid 83–339). Tõlkinud ja järelmärkus: Ain Kaalep – Looming 1980, nr 1, lk 82–87; loetav ka Eesti Rahvusraamatukogu digitaalarhiivis Leonas Gineitis, "Leedu kirjanduse klassiku tee maailma" - Keel ja Kirjandus 1973, nr 2, lk 102 Johannes Semper, "Donelaitis ja ta "Aastaajad"" – Sirp ja Vasar 1. jaanuar 1964, nr 1, lk 3; loetav ka Eesti Rahvusraamatukogu digitaalarhiivis; ilmunud ka Semperi Teoste IX köites "Mõtterännakud" III, Eesti Raamat, Tallinn 1977, lk 421–425 Teofilis Tilvytis, "XVIII sajandi suur realist" (250. sünniaastapäevaks) – Looming 1964, nr 1, lk 120–121; loetav ka Eesti Rahvusraamatukogu digitaalarhiivis Leonas Gineitis, "Leedu kirjanduse klassiku tee maailma". Leedukeelsest käsikirjast tõlkinud T. Juodkiene – Keel ja Kirjandus 1973, nr 2, lk 101–102; loetav ka Eesti Rahvusraamatukogu digitaalarhiivis
Korrutamisreegel

Korrutamisreegel on üks kombinatoorika kahest põhipostulaadist, mis ütleb, et kui ühte objekti saab valida m-il erineval viisil ja teist objekti saab valida n-il esimesest valikust sõltumatul viisil, siis nii esimese kui teise objekti valimiseks on täpselt mn erinevat võimalust. Näiteks kui valida üks liige hulgast {A, B, C} ja üks liige hulgast {X, Y}, siis on võimalikud variandid selleks {AX, AY, BX, BY, CX, CY}. Esimese hulga liikmete arv (3) tuleb korrutada teise rühma liikmete arvuga (2), tulemuseks on erinevate võimaluste arv (6). Reegel on tõlgendatav lõplike hulkade otsekorrutise võimsuse leidmise eeskirjana. Korrutamisreegli üldistus objektide suvalise lõpliku hulga juhule on sõnastatav järgnevalt: Suvaliste lõplike hulkade H 1 , H 2 , … , H n {\displaystyle H_{1},H_{2},\ldots ,H_{n}} korral avaldub nende otsekorrutise elementide arv korrutisena | H 1 × H 2 × … × H n | = | H 1 | × | H 2 | × … × | H n | . {\displaystyle |H_{1}\times H_{2}\times \ldots \times H_{n}|=|H_{1}|\times |H_{2}|\times \ldots \times |H_{n}|.} Liitmisreegel
Edward Morgan Forster

Edward Morgan Forster (1. jaanuar 1879 London – 7. juuni 1970 Coventry) oli inglise kirjanik. Eesti keeles on ilmunud tema järgmised teosed. "Teine kuningriik" (1947; Other Kingdom; lühilugu; tõlge 1961) "Maurice" (1913–1914; tõlge 1993) "Howards End" (1910; tõlge 1995) "Vaatega tuba" (1908; A Room with a View; tõlge 2007) "Teekond Indiasse" (1924; A Passage to India; tõlge 2008)
Dimitri Uznadze

Dimitri Uznadze (დიმიტრი უზნაძე; 1. jaanuar 1887 (20. detsember 1886) – 9. oktoober 1950) oli gruusia psühholoog ja filosoof, kes võttis kasutusele seadumuse mõiste.
Solvita Āboltiņa

Solvita Āboltiņa (sünninimi Solvita Mellupe; sündinud 19. veebruaril 1963 Ogres) on Läti jurist ja poliitik. Ta on lõpetanud 1986. aastal Läti Riikliku Ülikooli. 1993–2002 töötas Läti välisministeeriumi konsulaarosakonnas. 2000–2002 oli ühtlasi Läti Seimi 7. koosseisu liige. 2004–2006 oli ta justiitsminister Aigars Kalvītise valitsuses. 2006–2010 oli ta seimi 9. koosseisu liige, töötades seal õiguskomisjonis ja Euroopa asjade komisjonis. 2010. aastast on ta seimi 10. koosseisu, 2011. aastat 11. koosseisu ja 2014. aastast 12. koosseisu liige. 2. novembrist 2010 kuni 4. novembrini 2014 oli ta seimi esimees. 2014. aasta seimi valimistel ta valituks ei osutunud. Ta sai 6540 poolt- ja 6289 vastuhäält, mis andis 23 285 punkti. Ta pääses parlamenti pärast seda, kui valituks osutunud Jānis Junkurs loobus oma mandaadist. Solvita Āboltiņa oli juunini 2016 erakonna Ühtsus esimees. Varem oli ta erakonna Uus Aeg esimees. Ta ei tohi külastada Venemaad. 1. septembrist 2018 on ta Läti suursaadik Itaalias. Solvita Āboltiņa on abielus, tal on kaks last. 2012 Maarjamaa Risti I klassi teenetemärk http://sv2014.cvk.lv/Part-5-Strukt-5.html Aboltina becomes MP after Junkurs relinquishes his mandate, LETA, 4. november 2014 "Arhiivikoopia". Originaali arhiivikoopia seisuga 21. detsember 2018. Vaadatud 21. detsembril 2018.{{netiviide}}: CS1 hooldus: arhiivikoopia kasutusel pealkirjana (link) "Läti seimi esimeheks valiti tagasi Solvita Āboltiņa" ERR, 18. oktoober 2011
Satyendranath Bose

Satyendranath Bose (ka Satyendra Nath Bose; bengali সত্যেন্দ্রনাথ বসু (Satyendranāth Basu; 1. jaanuar 1894 Kolkata – 4. veebruar 1974 Kolkata) oli India füüsik. Ta andis olulise panuse matemaatilisse füüsikasse ja statistilisse füüsikasse. 27-aastaselt Dhaka ülikoolis töötades kirjutas ta lühikese artikli footonite kvantstatistikast, mis äratas Albert Einsteini tähelepanu. Einstein võttis tema idee üle ja rakendas seda aatomitele. Sellega ennustas ta nn Bose'i-Einsteini kondensaatide olemasolu. Bose järgi on nime saanud Bose'i-Einsteini statistika ja bosonid. 1958 – valiti Londoni Kuningliku Seltsi liikmeks
Tatra–Otepää–Sangaste tee

Tatra–Otepää–Sangaste tee (registrinumbriga 46) on üks Eesti tugimaanteedest. See saab alguse Tatra külas Tallinna–Tartu–Võru–Luhamaa tee 200. kilomeetril. Tee pikkus on 46,6 km. Tee lõpeb Lauküla külas Võru–Kuigatsi–Tõrva tee 40. kilomeetril. Otepää linna tänavatena kannab nimesid Tartu maantee ja Valga maantee. Sildade nimistu pärineb teeregistrist. Tatra küla, Pühi küla, Kullaga küla, Visnapuu küla, Sulu küla, Pangodi küla, Oomiste küla, Kodijärve küla, Palumäe küla, Makita küla, Nõuni küla, Päidla küla, Neeruti küla, Vana-Otepää küla, Kastolatsi küla, Räbi küla, Otepää küla, Otepää linn, Nüpli küla, Vidrike küla, Kaurutootsi küla, Kassiratta küla, Tõutsi küla, Ilmjärve küla, Risttee küla, Restu küla, Lauküla küla.
Kommutatiivsus

Kommutatiivsus ehk vahetuvus ehk vahetatavus on binaarse tehte, sealhulgas binaarse algebralise tehte omadus: hulgal S defineeritud tehe * on kommutatiivne, kui iga x ja y korral hulgast S kehtib: x * y = y * x. Teiste sõnadega, operandide järjekord ei mõjuta tehte tulemit. Näiteks elementaarmatemaatikast tuntud arvude (naturaalarvude, täisarvude, reaalarvude, kompleksarvude) liitmine ja korrutamine on kommutatiivsed tehted. Teiste sõnadega, summa ei sõltu liidetavate järjekorrast ja korrutis ei sõltu tegurite järjekorrast (näiteks 2 + 3 =3 + 2 = 5 ja 2 • 3 = 3 • 2 = 6). Seevastu näiteks täisarvude lahutamine ei ole kommutatiivne (näiteks 5 – 3 = 2, aga 3 – 5 = –2). antikommutatiivsus assotsiatiivsus distributiivsus
Helga Kross

Helga Susanna Kross (kuni 1954 Roos; 29. september (vkj)/ 12. oktoober 1917 Tallinn – 7. november 1998 Tallinn) oli eesti tõlkija. Ta sündis tõllassepa tütrena. Ta lõpetas 1936. aastal Hans Kubu eragümnaasiumi ja 1942. aastal Tartu Ülikooli filosoofiateaduskonna (õppis germaani ja inglise filoloogiat). Akadeemiliselt oli ta Eesti Naisüliõpilaste Seltsi liige. Ta arreteeriti NKVD poolt 1945. aastal Tallinnas ja saadeti vangistust kandma Siberisse. Viibis Ivdellagi vangilaagris Sverdlovski oblastis. Vabanes 1950. Tõlkijana hakkas tegutsema pärast Eestisse tagasi jõudmist. Thomas Mann, "Doktor Faustus: Saksa helilooja A. Leverkühni elu, jutustatud ühe sõbra poolt". Tallinn: Eesti Raamat, 1987 Hermann Hesse, "Klaaspärlimäng: magister Ludi Josef Knechti eluloo kirjeldamise katse koos Knechti järelejäänud kirjatöödega". Tallinn: Eesti Raamat, 1976 Hermann Kant, "Impressum". Tallinn: Eesti Raamat, 1977 Thomas Hardy, "D'Urberville'ide Tess". Tallinn: Eesti Raamat, 1969 Thomas Hardy, "Tagasitulek kodupaika". Tallinn: Eesti Raamat, 2000 Herman Melville, "Billy Budd, fokkmarsimadrus". Tallinn: Perioodika, 1966 John Galsworthy, "Kaasaegne komöödia" (I "Valge ahv", II "Hõbelusikas", III "Luigelaul). Tallinn: Eesti Raamat, 1991 Edgar Allan Poe, "Novelle". Tallinn: Eesti Raamat, 1989 Iris Murdoch, "Võrgu all". Tallinn: Eesti Raamat, 1971 Laurence Sterne, "Tundeline teekond läbi Prantsusmaa ja Itaalia". Tallinn: Eesti Raamat, 1972 David Storey, "Saville". Tallinn: Eesti Raamat, 1983 Jaan Kross oli aastatel 1954–1958 tema abikaasa ja Kristiina Ross on nende tütar. "Arhiivikoopia". Originaali arhiivikoopia seisuga 21. detsember 2014. Vaadatud 17. detsembril 2014.{{netiviide}}: CS1 hooldus: arhiivikoopia kasutusel pealkirjana (link) Album Academicum Universitatis Tartuensis 1918-1944 Eesti kommunismiohvrid 1940–1991 "TÕLKIJAD. Helga Kross" Eesti Raadio 1991 Haud Tallinna Rahumäe kalmistul
Helga Viira

Helga Viira (kuni 1940 Helga Pedusaar, 1940–1949 Helga Kross; 25. mai 1920 Tallinn – 7. märts 2002 Tallinn) oli eesti tõlkija. Ta lõpetas 1938. aastal Tallinna Rahvaülikooli Seltsi Erakolledži ja läks õppima Tartu Ülikooli filosoofiateaduskonda. Lõpetas 1952. aastal Tartu Riikliku Ülikooli ajaloo-keeleteaduskonna germaani keelte ja kirjanduse erialal. Akadeemiliselt oli ta Eesti Naisüliõpilaste Seltsi liige. Oli aastatel 1941–1944 Riigi Ringhäälingu tõlk. 1944. aasta kevadel oli Saksa okupatsioonivõimude poolt vangistatud Eesti Vabariigi Rahvuskomitee asjus. Ta oli 1950–1962 Eesti Riikliku Kirjastuse toimetaja. Aastatel 1955–1962 oli ta Tallinna Pedagoogilise Instituudi ja 1957–1980 Eesti Riikliku Kunstiinstituudi õppejõud. Tõlkinud eesti kirjandust saksa keelde. 1974 Kirjanike Liit 1999 Riigivapi IV klassi teenetemärk Tema isa oli arst Paul Pedusaar ja isa õde oli koolijuht Aleksandrine Pedusaar. Tema esimene abikaasa oli Jaan Kross. Album Academicum Universitatis Tartuensis 1918-1944 Eesti kommunismiohvrid 1940–1991 Haud Tallinna Rahumäe kalmistul